CELEX: 62021TN0401
Language: fi
Date: 2021-07-07 00:00:00
Title: Asia T-401/21: Kanne 7.7.2021 – KN v. parlamentti

23.8.2021   
            
            
               FI
            
            
               Euroopan unionin virallinen lehti
            
            
               C 338/37
            
         
      Kanne 7.7.2021 – KN v. parlamentti
      (Asia T-401/21)
      (2021/C 338/47)
      Oikeudenkäyntikieli: ranska
      
         Asianosaiset
      
      
         Kantaja: KN (edustajat: asianajajat M. Casado García-Hirschfeld ja M. Aboudi)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan tämän kanteen tutkittavaksi
               
            
                  —
               
               
                  kumoamaan riidanalaisen päätöksen
               
            
                  —
               
               
                  määräämään aineettomasta vahingosta maksettavaksi korvaukseksi summan, jonka kohtuulliseksi määräksi (ex aequo bono) arvioidaan 100 000 euroa
               
            
                  —
               
               
                  velvoittamaan vastaajan korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa, joka koskee Europan parlamentin 28.4.2021 tekemää päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2019, pääluokka VI – Euroopan talous- ja sosiaalikomitea [2020/2145(DEC)] ja Euroopan parlamentin 29.4.2021 antamaa päätöslauselmaa, joka sisältää huomautukset, jotka ovat erottamaton osa edellä mainittua päätöstä, tueksi kantaja vetoaa kahteen kanneperusteeseen.
      
                  1.
               
               
                  Ensimmäisen kanneperusteen mukaan SEUT 16 artiklan 1 kohtaa, Euroopan unionin perusoikeuskirjan 1 ja 8 artiklaa ja asetuksen 2018/1725 (1) 4 ja 5 artiklaa on rikottu, kurinpitomenettelyjen ja oikeudenkäyntejä koskevien tietojen luottamuksellisuuden periaatetta on loukattu ja asetuksen N:o 883/2013 (2) 10 artiklaa on rikottu.
               
            
                  2.
               
               
                  Toisen kanneperusteen mukaan oikeutta syyttömyysolettamaan, hyvän hallinnon periaatetta ja suhteellisuusperiaatetta on loukattu.
               
            
         (1)  Luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23.10.2018 annettu Euroopan parlamentin ja neuvoston asetus (EU) N:o 2018/1725 (EUVL 2018, L 295, s. 39).
      
         (2)  Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta 11.9.2013 annettu asetus (EU, Euratom) N:o 883/2013 (EUVL 2013, L 248, s. 1).